Engelse nasionale vrouekrieketspan

Die Engelse nasionale vrouekrieketspan (Engels: England women’s cricket team, afgekort England Women of England W) is die nasionale vrouekrieketspan wat Engeland en Wallis in toets- en kitskrieket verteenwoordig. Sedert 1 Januarie 1997 word dit beheer deur die Engelse en Walliese Krieketraad (ECB, van Engels: England and Wales Cricket Board) en is ’n volle lid van die Internasionale Krieketraad (IKR) met toets-, EDI- en T20I-status.

Engeland is die gesamentlike oudste span in vrouetoetskrieket wat hul eerste toets reeds in 1934 teen Australië gespeel het. Engeland is ná Australië die tweede suksesvolste span in internasionale vroue-eendagwedstryde en hulle het vier vrouekrieketwêreldbekertitels gewen (in 1973, 1993, 2009, 2017). Hulle was ook suksesvol in T20I-vrouewêreldbekertoernooie en het een titel ingepalm (in 2009).

Engeland is tans (Oktober 2025) tweede op die IKR-vroue-eendagranglys en tweede op die Twintig20-vrouewêreldranglys.   Ses voormalige Engelse spelers is in die Internasionale Krieketraad se Heldesaal opgeneem.

 Beheerliggaam 

Die Engelse en Walliese Krieketraad (EKR; Engels: England and Wales Cricket Board, ECB) is die beheerliggaam van krieket in Engeland en Wallis en toesighouer van die Engelse nasionale krieketspanne. Die EKR bestaan sedert 1 Januarie 1997 en verteenwoordig Engeland en Wallis by die Internasionale Krieketraad (IKR).  Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en die reël van internasionale wedstryde tuis. Daarbenewens is die ECB verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Engelse span. Die ECB se inkomste in die kalenderjaar van 2006 het £77 miljoen beloop. 

Kinders en jongmense word reeds op skool aan krieket bekend gestel en na gelang van hul belangstelling en talent begin hulle met hul afrigting. Net soos ander krieketlande beskik Engeland oor ’n o/19-nasionale span wat aan die o/19-vrouekrieketwêreldbeker deelneem. 

 Geskiedenis 
 Oorsprong 
Krieketwedstryde tussen vroue is in Engeland sedert die middel-18de eeu gedokumenteer, onder andere in 1745 tussen Bramley Maids en Hambledon Maids in Guildford.  Die eerste wedstryd tussen graafskappe is in Oktober 1811 tussen Surrey en Hampshire beslis.  Die eerste krieketklub vir vroue, White Heather Club, is in 1887 in Yorkshire gestig. In 1926 is die Vrouekrieketvereniging gestig, wat daarna die vrouekrieket in Engeland gereël het. 

 Voor die Tweede Wêreldoorlog 
duimnael|links|Die Engelse vrouespan tydens hul Australiese 1934/35-toer
In 1934 is die Engelse beheerliggaam vir ’n toer na Australië genooi, wat drie jaar vroeër hul eie krieketbeheerliggaam gestig het. Die deelnemende vroue moes die reiskoste van 80 GBP vir die sesmaandse toer self betaal. Getroude vroue is ook nie toegelaat om aan die toer deel te neem nie, aangesien dit glo vir hulle nie gepas was om vir so ’n lang tyd nie by die huis te wees nie. Die span het in Oktober 1934 die skeepsreis aangepak en van 28 Desember 1934 af sy eerste vrouetoetswedstryd teen Australië gespeel, wat hulle met nege paaltjies gewen het. Die uitstaande speler was Myrtle Maclagan wie in die tweede toetswedstryd met 119 lopies ook die eerste honderdtal vir Engeland aangeteken het. Hulle het die reeks van drie wedstryde met 2–0 beklink en hulle het ook die vrouetoetswedstryd in Nieu-Seeland gewen.  

Gedurende somer het Australië Engeland besoek en Molly Hide het die kaptein tot in 1954 geword.   Tydens dié toer het Engeland die eerste vrouetoetswedstryd verloor en die reeks het met 1–1 onbeslis geëindig.  Die sukses van hierdie toere het daartoe gelei dat gedurende winter 1939/40 ’n toer na Australië sou plaasvind en die span het reeds sy spelers benoem, maar dit moes weens die Tweede Wêreldoorlog afgelas word.

 Naoorlogse jare 
Die eerste toer ná die oorlog was gedurende winter 1948/49 weer in Australië en Nieu-Seeland en het vier spelers ingesluit wat ook voor die oorlog vrouetoetswedstryde gespeel het. Die toer, wat op ’n oorlaaide seevaartuig begin het, het hulle in Colombo ’n wedstryd teen All Ceylon XI gespeel en die toer het naas die vier vrouetoetswedstryde ook 30 toerwedstryde ingesluit. Langs hierdie wedstryde het die spelers ook sosiale verpligtinge gehad, wat egter ná ’n maand ingeperk is aangesien dit vir die span ’n las geword het. In Australië is die span in die eerste vrouetoetswedstryd geklop, waarmee hulle ook die reeks en die As verloor het, terwyl hulle die vrouetoetswedstryd in Nieu-Seeland gewen het. Ná sewe maande het hulle in Mei weer in Engeland aangekom.   

Nadat die As-reeks in 1951 met 1–1 onbeslis geëindig het, het gedurende somer 1954 Nieu-Seeland vir die eerste keer Engeland besoek, maar in die reeks teen die gasvroue met 0–1 vasgeval. Eers in 1957/58 kon weer ’n toer in die Suidelike Halfrond gereël word, maar elkeen van die ses vrouetoetswedstryde het onbeslis geëindig. Tydens die 1960/61-seisoen het die Engelse vir die eerste keer ’n toer na Suid-Afrika onderneem en hulle kon die reeks met 1–0 beklink. In 1963 het die span die laaste wedstryd van die drie wedstryde in die reeks teen die Australiërs gewen, veral danksy die kaptein Mary Duggan se honderdtal van 101 onoorwonne lopies in die eerste beurt en haar altesaam sewe paaltjies (4/42 en 3/40).  Daarmee het Engeland vir die eerste keer ná die oorlog die As-urn herwin. Ná die onbesliste 1968/69-reeks in Australië het hulle die trofee behou.

Met die Vrouekrieketwêreldbeker 1973 is die internasionale eendagwedstryde se tydperk ingelui. Onder haar kaptein Rachael Heyhoe Flint het hulle die eindstryd teen Australië gewen en die eerste vrouekrieketwêreldbekertoernooi beklink.   Daarna het hulle ook die As-reeks in beklink, voordat ’n maer periode teen die Australiërs begin het. Onder andere het hulle tydens die drie daaropvolgende vrouekrieketwêreldbekereindstryde (in 1978, 1982, 1988) in die eindstryd teen Australië vasgeval en ook die As-urn kon hulle in ses reekse nie herwin nie, voor die 2002/03-reeks het die span slegs in 1998 ’n onbesliste reeks aangeteken. Daarteenoor het Engeland teen ander opponente meer sukses behaal. Onder andere het hulle in die EDI-reeks teen Wes-Indië in 1979 onbeslis gespeel en die reekse teen Nieu-Seeland in 1984 en Indië in 1986 het hulle maklik gewen.

 Op pad na professionalisering 
duimnael|links|Vrouekriekettoetswedstryd tussen Australië en Engeland in 2017 op die Noord-Sydney-ovaal
Tydens die Vrouekrieketwêreldbeker 1993 op eie bodem het Engeland onder Karen Smithies die eindstryd teen Nieu-Seeland gewen, waardeur vrouekrieket in Engeland baie gewildheid verwerf het.  Daarna is die Engelse span in die EDI-reekse teen Indië en Nieu-Seeland verslaan en tydens die vrouekrieketwêreldbekertoernooie in 1997 en 2000 kon hulle nie die eindstryd haal nie. In 1998 is die vrouekrieket se bestuur verander en die Engelse en Walliese Krieketraad (England and Wales Cricket Board, ECB) het by die Vrouekrieketvereniging oorgeneem, waarmee die professionalisering gepaard gegaan het.  Daarmee het die span ook nuwe momentum verkry en hulle het gedurende somer 2002 onder kaptein Clare Connor teen Indië geseëvier en daarna ook reekse teen Suid-Afrika (in 2003, 2003/04 en 2004/05) asook Nieu-Seeland (in 2004) beklink. Tydens die Vrouekrieketwêreldbeker 2005 het hulle in die halfeindstryd egter weer teen Australië vasgeval. Daarteenoor het die Engelse gedurende somer 2005 weer die As-reeks beklink. 

Daarna het Charlotte Edwards as kaptein oorgeneem. Onder haar het Engeland die Vrouekrieketwêreldbeker 2009 in Australië beklink  en ook die heel eerste T20I-vrouewêreldbeker 2009 op eie bodem gewen. Voorheen kon hulle ook die As-urn twee keer verdedig (in 2007/08 en 2009). Hulle moes die trofee egter in 2010/11 weer oorhandig en tydens beide die T20I-vrouewêreldbekertoernooie in 2012 en 2014 het Engeland in die eindstryd teen Australië vasgeval. Tydens die Vrouekrieketwêreldbeker 2013 het hulle die derde plek behaal en daarna kon hulle die As-reekse in 2013 en 2013/14 beklink. Van 2014 af het die eerste spelers sentrale kontrakte met die Engelse beheerliggaam onderteken. 

In 2016 het Heather Knight die nuwe kaptein geword. Onder haar het die Engelse in die Vrouekrieketwêreldbeker 2017 teen Indië geseëvier.  Tydens die T20I-vrouewêreldbeker 2018 is hulle in die eindstryd deur Australië verslaan en ook tydens die As-reekse sedert 2015 is die Engelse telkens deur die Australiërs geklop (in 2017/18, 2019 en 2021/22). Daarna het die Engelse die eindstryd van die Vrouekrieketwêreldbeker 2022 teen dieselfde opponent verloor.  Tydens die T20I-vrouewêreldbeker 2023 is hulle in die halfeindstryd deur die Suid-Afrikaanse gasvroue uitgeskakel.  Tydens die Vrouekrieketwêreldbeker 2025 het die Engelse in die halfeinstryd teen die Proteas vasgeval. 

 Spelers 
 Bekende spelers 
duimnael|upright|Charlotte Edwards (2009)
Ses voormalige Engelse spelers is vir hul uitstekende prestasies in die Internasionale Krieketraad se Heldesaal opgeneem: 

 Speler  Posisie  Inskrywing Rachael Heyhoe Flint  Kolwer  2010 Enid Bakewell  Veelsydig  2012 Claire Taylor  Paaltjiewagter-kolwer  2018 Jan Brittin  Veelsydig  2021 Charlotte Edwards  Kolwer  2022 Sarah Taylor  Paaltjiewagter-kolwer  2025

 Spelerstatistieke 
Daar het altesaam 170 spelers toets-, 153 spelers EDI- en 68 spelers T20I-wedstryde vir Engeland gespeel. Vervolgens die spelers wat vir die Engelse span die meeste lopies aangeteken en die meeste paaltjies geneem het.

 Lopies 
ToetsEDIT20I Speler Tydperk Toetse Lopies Speler Tydperk EDIs Lopies Speler Tydperk T20Is Lopies Janette Brittin 1979–1998 27 1 935 Charlotte Edwards 1997–2016 191 5 992 Danni Wyatt-Hodge 2010–hede 178 3 335 Charlotte Edwards 1996–2015 23 1 676 Tammy Beaumont 2009–hede 140 4 738 Natalie Sciver-Brunt 2013–hede 137 2 960 Rachael Heyhoe Flint 1960–1979 22 1 594 Natalie Sciver-Brunt 2013–hede 129 4 354 Charlotte Edwards 2004–2016 95 2 605 Carole Hodges 1984–1992 18 1 164 Heather Knight 2010–hede 157 4 325 Heather Knight 2010–hede 132 2 331 Enid Bakewell 1968–1979 12 1 078 Sarah Taylor 1998–2011 126 4 101 Sarah Taylor 2006–2019 90 2 177 Korrek teen: 31 Oktober 2025  Korrek teen: 31 Oktober 2025  Korrek teen: 31 Oktober 2025 

 Paaltjies 
ToetsEDIT20I Speler Tydperk Toetse Paaltjies Speler Tydperk EDIs Paaltjies Speler Tydperk T20Is Paaltjies Mary Duggan 1949–1963 17 77 Katherine Sciver-Brunt 2005–2022 141 170 Sophie Ecclestone 2016–hede 101 142 Myrtle Maclagan 1934–1951 14 60 Sophie Ecclestone 2016–hede 82 141 Katherine Sciver-Brunt 2005–2023 112 114 Katherine Sciver-Brunt 2004–2022 14 51 Jenny Gunn 2004–2019 144 136 Anya Shrubsole 2008–2020 79 102 Enid Bakewell 1968–1979 12 50 Laura Marsh 2006–2019 103 129 Natalie Sciver-Brunt 2013–hede 137 90 Gillian McConway 1984–1987 14 40 Anya Shrubsole 2008–2022 86 106 Sarah Glenn 2019–hede 73 89 Korrek teen: 31 Oktober 2025  Korrek teen: 31 Oktober 2025  Korrek teen: 31 Oktober 2025 

 Spankapteins 
Tot op hede was 15 spelers reeds die kaptein vir Engeland tydens ’n toetswedstryd, 19 tydens ’n EDI en tien tydens ’n T20I.Die tydperk verwys na die ooreenstemmende krieketseisoen waarin die eerste of laaste wedstryd van die tyd as kaptein gespeel is.

 Toets  EDI  T20I  No.  Naam  Tydperk  Naam  Tydperk  Naam  Tydperk 1 Betty Archdale 1934–1935 Rachael Heyhoe Flint 1973–1976 Clare Connor 2004–2005 2 Molly Hide 1937–1954 Mary Pilling 1977–1978 Charlotte Edwards 2006–2016 3 Myrtle Maclagan 1951 Susan Goatman 1979–1982 Nicky Shaw 2007 4 Mary Duggan 1957–1963 Jan Southgate 1984–1985 Jenny Gunn 2010–2013 5 Cecilia Robinson 1957–1958 Carole Hodges 1986–1987 Heather Knight 2016–2025 6 Helen Sharpe 1960–1961 Jane Powell 1988–1990 Danielle Hazell 2018 7 Rachael Heyhoe Flint 1966–1976 Karen Smithies 1990–2000 Natalie Sciver-Brunt 2021–2025 8 Susan Goatman 1979 Helen Plimmer 1991–1992 Amy Jones 2022 9 Jan Southgate 1984–1985 Ella Donnison 1999 Kate Cross 2024 10 Carole Hodges 1986–1987 Clare Connor 2000–2005 Tammy Beaumont 2025–hede 11 Helen Plimmer 1991–1992 Aran Brindle 2001 12 Karen Smithies 1995–1999 Charlotte Edwards 2005–2016 13 Clare Connor 2001–2005 Nicky Shaw 2007–2010 14 Charlotte Edwards 2005–2015 Heather Knight 2016–2025 15 Heather Knight 2017–hede Danielle Hazell 2016 16 Anya Shrubsole 2018 17 Natalie Sciver-Brunt 2018–hede 18 Kate Cross 2024 19 Amy Jones 2022

 Rekords 
 Toetsrekord teen ander lande 
 Teenstander  Gespeel  Gewen  Verloor  Gelykop  Onbeslis  % Gewen  Eerste oorwinning   53  9  14  0  30  16,98  31 Desember 1934   15  1  3  0  11  6,67  30 Junie 1986   23  6  0  0  17  26,09  18 Februarie 1935   8  3  0  0  5  37,50  3 Januarie 1961   3  2  0  0  1  66,67  18 Junie 1979 Algeheel  102  21  17  0  64  20,59  31 Desember 1934 Rekords volledig tot en met toets #151 op 30 Januarie – 1 Februarie 2025. Laaste keer hersien op 31 Oktober 2025. 

 EDI-rekord teen ander lande 
 Teenstander  Wedstryde  Gewen  Verloor  Gelykop  Onbeslis  % Gewen  Eerste oorwinning t. Volle lede   90  24  62  1  3  26,67  28 Julie 1973   2  2  0  0  0  100,00  27 Maart 2022   20  18  2  0  0  90,00  5 Desember 1988   80  42  36  0  2  52,50  1 Januarie 1978   86  47  37  1  1  54,65  8 Januarie 1978   16  13  0  0  3  81,25  12 Desember 1997   21  18  1  0  2  85,71  21 Desember 1997   48  36  11  0  1  75,00  15 Augustus 1997   29  21  6  0  2  72,41  6 Junie 1979 t. Assosiaatlede   8  8  0  0  0  100,00  20 Julie 1983 Internasionale XI  4  4  0  0  0  100,00  23 Junie 1973   1  1  0  0  0  100,00  7 Julie 1973  Jong Engeland  1  1  0  0  0  100,00  18 Junie 1973   10  10  0  0  0  100,00  6 Desember 1988   1  1  0  0  0  100,00  10 Augustus 2001   1  1  0  0  0  100,00  20 Julie 1973 Algeheel  418  247  155  2  14  59,09  18 Junie 1973 Rekords volledig tot en met EDI #1519 op 30 Oktober 2025. Laaste keer hersien op 31 Oktober 2025. Wenpersentasies sluit onbesliste wedstryde uit en tel gelykop as ’n halwe oorwinning. 

 Vrouekrieketwêreldbekerrekord 
JaarUitslag1973  Kampioen1978  Naaswenner1982  Naaswenner1988  Naaswenner1993  Kampioen1997  Halfeindrondte2000  Vyfde plek2005  Halfeindrondte2009  Kampioen2013  Derde plek2017  Kampioen2022  Naaswenner2025  Halfeindrondte2029  

 T20I-rekord teen ander lande 
 Teenstander  Wedstryde  Gewen  Verloor  Gelykop  Onbeslis  % Gewen  Eerste oorwinning t. Volle lede   45  20  22  2  1  44,44  19 Junie 2009   4  4  0  0  0  100,00  28 Maart 2014   4  3  1  0  0  75,00  23 Junie 2012   35  24  11  0  0  68,57  11 Junie 2009   40  32  8  0  0  80,00  21 Junie 2009   18  17  1  0  0  94,44  16 Junie 2009   12  10  2  0  0  83,33  14 Junie 2009   28  23  4  0  1  82,14  10 Augustus 2007   32  22  9  1  0  68,75  12 November 2009 t. Assosiaatlede   1  1  0  0  0  100,00  13 Oktober 2024   1  1  0  0  0  100,00  26 Februarie 2020 Algeheel  220  157  58  3  2  78,50  10 Augustus 2007 Rekords volledig tot en met T20I #2545 op 26 Oktober 2025. Gelykop verwys na wedstryde wat deur ’n valbyl (soos ’n Superboulbeurt) beslis is. Wenpersentasies sluit onbesliste wedstryde uit en gelykop as ’n halwe oorwinning (ongeag die valbyl). 

 T20I-vrouewêreldbekerrekord 
JaarUitslag2009  Kampioen2010  Groepfase2012  Naaswenner2014  Naaswenner2016  Halfeindrondte2018  Naaswenner2020  Halfeindrondte2023  Halfeindrondte2024  Groepfase2026  gekwalifiseer2028  

 Statebondspele 
JaarUitslag2024  Vierde plek

 Sien ook 

 Engelse nasionale krieketspan
 Engelse nasionale vrouerugbyspan

 Verwysings 

 Eksterne skakels 

  Amptelike webwerf van die Engelse en Walliese Krieketraad
  England-vroue op ESPNcricinfo
  Engeland by die IKR

Kategorie:Krieket in Engeland
Kategorie:Nasionale vrouekrieketspanne